Laerskool Jeffreysbaai is tops | News24
Laerskool Jeffreysbaai is tops
: Die Laerskool Jeffreysbaai in St. Francisstraat - ’n toonaangewende skool waar onderwys op ’n professionele, voortreflike en aanpasbare wyse in Afrikaans en Engels aangebied word - spog eersdaags met hul 100ste bestaansjaar. Foto: VERSKAF
DIE Laerskool Jeffreysbaai in St. Francisstraat - ’n toonaangewende skool waar onderwys op ’n professionele, voortreflike en aanpasbare wyse in Afrikaans en Engels aangebied word - spog eersdaags met hul 100ste bestaansjaar.
Die skool het op 1 Januarie 1919 vir die eerste keer geopen. Dit volg na ’n klein skooltjie in 1913 van Sunnyside na Jeffreysbaai verplaas en ’n nuwe primêre skool op 21 November 1918 gestig is.
Die eerste skoolhoof, asook eerste onderwyser, Mej. J.E.C. Buys, het in die beginjare slegs tien leerders onder haar bekwame vlerk gehad.
Nagenoeg ses jaar later is die eerste volwaardige skoolgebou teen ’n koste van 150 Pond in 1924 opgerig. Dié gebou dien tans as die J.E.C. Buys Skoolbiblioteek.
Die huidige skoolgebou is in 1980 gebou.
Deur die jare het die laerskool in status tot ’n gewilde skool gegroei. Hier word ’n vrugbare leeromgewing geskep, geborge in dissipline en Christelike waardes.
Die skool verbind hom tot die uitbreiding van die taal en kultuur waarin die leerders onderrig word.
Die instansie streef daarna om ’n veilige, stimulerende en gedissiplineerde omgewing vir die leeraktiwiteite van al die leerders daar te stel.
Die skool se sportgeriewe vergelyk met van die bestes in die provinsie. By die Laerskool Jeffreysbaai word veral beklemtoon dat leerlinge alle sport moet geniet sodat die beginsel van gesonde sportmangees sterk gevestig word.
’n Hoogtepunt op die laerskool se sportkalender is die jaarlikse Value Added Life Aloe Cup.
Value Added Life Aloe Cup
Die kampioene, Grey Kollege van Bloemfontein, is vanjaar terug om hul titel te ver-dedig, terwyl die Laerskool Gene Louw van Durbanville wat naelskraap teen die kam- pioene verloor het, vasbeslote is om vanjaar met die trofee weg te stap.
Nog gunstelinge sluit in die laerskole Jeffreysbaai (Jeffreysbaai), Durbanville (Durbanville), Handhaaf (Uitenhage), Volkskool (Graaff-Reinett) en Knysna (Knysna). Die Glenwood Primêre Skool van Durban neem vanjaar vir die eeerste keer aan die rugby- toernooi deel.
Bobaas skeidsregters sal tydens elke wedstryd die fluitjie beheer.
Volgens skoolhoof Johan Dippenaar, is hul mikpunt om die skool so uit te bou dat dit met van die beste skole in die provinsie, indien nie die land nie, kan vergelyk.